Bowen meðferð er græðandi meðferð sem felst í röð hreyfinga yfir vöðva , sinar og aðra vefi og losar spennu sem hefur byggst upp , líkamlega og / eða andlega . Í Bowen meðferð er beitt mildum þrýstingi til þess að koma hreyfingu á vöðva og vefi . Við það fer í gang ferli í bandvef líkamans til að laga það sem í ólagi er og koma á eðlislegu jafnvægi . Þegar unnið er með bandvefinn á þennan hátt losnar um spennu og við það verður verkjalosun og endurnýjun á orku . Bandvefurinn heldur öllum líkamanum saman og er gríðarlega sterkt efni sem hefur áhrif á allt í líkamanum , vöðva , bein , sinar , líffæri og taugakerfið . Í bowen meðferð er því unnið með líkamann sem eina heild . Bowen meðferð er 50 mínútur og fer fram á nuddbekk . Reglulega eru gerð hlé þar sem meðferðaraðili fer fram og er það til að gefa heilanum færi á að vinna úr þeim skilaboðum sem hann fær send . Allar upplýsingar til líkamans þurfa að fara í gegn um miðtaugakerfið og í hléunum fer mesta vinnan fram svo að líkaminn fái tækifæri til að laga það sem er í ólagi og koma á eðlislegu jafnvægi . Hægt er að meðhöndla í gegnum fatnað en þó er ekki æskilegt að vera í gallabuxum . Mælt er með að koma í a.m.k 3 skipti með 5 - 10 daga hléi . Bowen meðferð er fyrir fólk á öllum aldri og hefur meðal annars reynst fólki vel með ýmis konar stoðkerfisvandamál eins og bakverki , hnéverki , vöðvabólgu , háls og hnakkastífni , frosna öxl og önnur axlarvandamál , sinaskeiðabólgu , grindar og mjaðmarverki , ökkla vandamál o.fl . Bowen meðferð hefur einnig reynst vel fyrir mígreni , eyrnabólgu , kjálka vandamál , astma og öndunarfæravandamál , tennis - og golfolnboga , ristilvandamál og annars konar magavandamál , ógleði , höfuðverk , setttaugabólgur , grindargliðnun og ófrjósemi . Þetta er að sjálfsögðu ekki tæmandi listi og besta leiðin til að komast að því hvort Bowen meðferð er fyrir þig er að prófa að koma í tíma . Bowen hefur reynst mjög vel fyrir ungabörn með kveisu og eru ungabörn alltaf velkomin í meðferð .